U sustavu za rezervaciju smještaja postoje 3 uloge: administrator, vlasnik te gost.

Gost mora moći pregledati dostupne smještaje po raznim kriterijima: datum dostupnost, broj gostiju, lokacija, vrsta smještaja, neke dodatne opcije smještaja, recenzije smještaja ili ocjena smještaja. Također, mora moći rezervirati željeni smještaj te platiti cijenu smještaja. Ako plaća karticom onda mora platiti cijeli iznos, a ako želi platiti u gotovini prilikom dolaska onda mora platiti određeni iznos rezervacije (npr. 20% od ukupne cijene). U nastavku, gost mora moći pregledati sve svoje rezervacije te po potrebi otkazati samo one prije dolaska u smještaj. Nakon boravka u smještaju može unutar 2 tjedna ostaviti svoju recenziju na smještaj.

Vlasnik smještaja mora moći poslati zahtjev za ubacivanjem svog smještaja u sustav. Taj zahtjev će provjeriti administrator koji ga može odobriti ili odbiti. U slučaju odobravanja zahtjeva za ubacivanjem, smještaj se ubacuje u sustav. Također, vlasnik smještaja može slati zahtjev za promjenom nekih informacija o svom smještaju, npr. slike, tekst, cijena, dostupnost smještaja, no također taj zahtjev treba odobriti administrator sustava. Za kraj, vlasnik mora moći vidjeti svoj kalendar popunjenosti smještaja.

Kao što je već rečeno, administrator ima ulogu da odobrava ili odbacuje zahtjeve koje šalje vlasnik smještaja. Dakle, administrator je jedini koji može mijenjati podatke o smještaju, ubacivati nove ili brisati već postojeće smještaje. Administrator ima evidenciju o svim korisnicima sustava te po potrebi ih može uklanjati iz sustava.

Smještaj je entitet koji u sebi sadrži podatke o lokaciji, vlasniku, cijeni, zauzetosti (dostupnost smještaja).

Rezervacija je entitet koji sadrži podatke o gostu koji je rezervirao određeni smještaj, datum rezervacije smještaja, rezervirane datume te detalje o rezervaciji (broj gostiju, dolazak s autom i slično). Također, sadrži i status rezervacije: plaćeno (da ili ne), otkazano (da ili ne), završena (da ili ne).

Recenziju pišu samo gosti koji su boravili u nekom smještaju. Sastoji se od ocjene i i komentara.

Postojeće aplikacije:

* Booking.com
* TripAdvisor
* Airbnb
* Expedia
* VRBO

Korištena tehnologija:

* React (frontend)
* Express (backend)